Diari Oficial de la Generalitat Valenciana


Sumari del DOGV 4905, del 17-12-2004 (2004/12900)

ORDRE de 19 de novembre de 2004, de la Conselleria d'Economia, Hisenda i Ocupació, per la qual s'amplia la dotació pressupostària destinada a finançar la concessió d'ajudes per a centres especials d'Ocupació, i s'estableix un nou termini de presentació de sol·licituds per a les ajudes establides en el títol II de l'Ordre de 30 de desembre de 2003, de la Conselleria d'Economia, Hisenda i Ocupació, per la qual es convoca i es regula la concessió d'ajudes i subvencions públiques destinades al foment d'ocupació de persones amb discapacitat per a l'any 2004 (DOGV núm. 4658, de 5 de febrer de 2004).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4905

Data del DOGV
:   17-12-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/12717


Data del document
:   19-11-2004

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * ajuda a l'ocupació
    * discapacitat
    * inserció professional
    * professió independent
    * manteniment de l'ocupació
    * ocupador
    * suport econòmic
    * empresa privada
    * societat sense fins de lucre
    * creació d'ocupació
    * ajuda pública

ORDRE de 19 de novembre de 2004, de la Conselleria d'Economia, Hisenda i Ocupació, per la qual s'amplia la dotació pressupostària destinada a finançar la concessió d'ajudes per a centres especials d'Ocupació, i s'estableix un nou termini de presentació de sol·licituds per a les ajudes establides en el títol II de l'Ordre de 30 de desembre de 2003, de la Conselleria d'Economia, Hisenda i Ocupació, per la qual es convoca i es regula la concessió d'ajudes i subvencions públiques destinades al foment d'ocupació de persones amb discapacitat per a l'any 2004 (DOGV núm. 4658, de 5 de febrer de 2004). [2004/X12841]
  
Mitjançant l'Ordre de 26 d'abril de 2004, de la Conselleria d'Economia, Hisenda i Ocupació (DOGV núm. 4751, de 12 de maig de 2004), es va publicar l'import global màxim destinat a finançar la concessió de subvencions de diversos programes de foment d'ocupació convocada per la Conselleria d'Economia, Hisenda i Ocupació per a l'any 2004, entre els quals es trobava el Programa de Foment de l'Ocupació de Persones amb Discapacitat.
  
Atés el gran volum de sol·licituds presentades i el marcat caràcter social de l'esmentat programa, la disponibilitat pressupostària permet l'increment de la dotació inicial per a les ajudes destinades als centres especials d'Ocupació. Així mateix, és oportú obrir un nou termini de presentació de sol·licituds.
  
En virtut d'això, d'acord amb l'article 47.11 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el Text Refós de la Llei d'Hisenda Pública Valenciana, i fent ús de les facultats conferides per la Llei 5/1983, de 30 de desembre, del Govern Valencià, i d'acord amb el que estableix el Decret 112/2003, d'11 de juliol, pel qual s'aprova el Reglament Orgànic i Funcional de la Conselleria d'Economia, Hisenda i Ocupació,
  
ORDENE
  
Article 1
  
Incrementar la dotació publicada mitjançant l'Ordre de 26 d'abril de 2004, de la Conselleria d'Economia, Hisenda i Ocupació, destinada a finançar les ajudes per a centres especials d'Ocupació, convocades mitjançant l'Ordre de 30 de desembre de 2003, de la Conselleria d'Economia, Hisenda i Ocupació, per la qual es convoca i es regula la concessió d'ajudes i subvencions públiques destinades al foment d'ocupació de persones amb discapacitat per a l'any 2004 (DOGV núm. 4.685, de 5 de febrer de 2004), i assignar un increment en les ajudes establides en el títol II de l'Ordre per un import de 2.585.187,90 €, que es finançarà a càrrec del capítol 4, codi línia T2240000, del subprograma pressupostari 322.51, «Foment d'Ocupació», del pressupost del SERVEF per a 2004, sent l'import global de màxim de 35.416.435,90 €.
  
Article 2
  
S'obri un nou termini de deu dies hàbils per a la presentació de sol·licituds de l'ajudes previstes en el títol II de l'Ordre de 30 de desembre de 2004, de la Conselleria d'Economia, Hisenda i Ocupació, per la qual es convoca i regula la concessió de les ajudes i subvencions públiques destinades al foment d'ocupació de persones amb discapacitat per a l'exercici 2004, ajudes per a centres especials d'Ocupació, que s'iniciarà l'endemà de la publicació de la present ordre en el Diari Oficial de la Generalitat Valenciana.
  
Article 3
  
Per a la resolució de les ajudes a què fa referència la present ordre tindran prioritat les sol·licituds de subvenció que s'hagen completat i no resolt en la convocatòria establida en l'Ordre de 30 de desembre de 2003, anteriorment citada.
  
DISPOSICIONS FINALS
  
Primera
  
La present ordre entrarà en vigor l'endemà de la publicació en el Diari Oficial de la Generalitat Valenciana.
  
Segona
  
Contra el present acte, que esgota la via administrativa, podran els interessats interposar-hi un recurs contenciós administratiu en el termini de dos mesos a comptar de l'endemà de la publicació, davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que estableixen els articles 10.1.a) i 46.1 de la Llei 29/1998, de 13 de juliol, reguladora de la Jurisdicció Contenciosa Administrativa o, potestativament, un recurs de reposició davant l'òrgan que ha dictat la present disposició en el termini d'un mes a comptar de l'endemà de la publicació, de conformitat amb el que disposen els articles 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú, en la redacció de la Llei 4/1999, de 13 de gener. I això sense perjuí de la possibilitat que els interessats puguen exercir, si és el cas, qualsevol altre que consideren procedent.
  
València, 19 de novembre de 2004
  
El conseller d'Economia, Hisenda i Ocupació,